Michael Buhagiar (magħruf bħala Lino) huwa kolleżżjonist mill-Ħamrun li jiġbor il-bnadar tal-pajjiżi kollha fid-dinja. Maż-żmien l-imħabba tiegħu għall-bnadar kibret u, kif hu wkoll isegwi futbol, speċjalment meta kompetizzjonijiet bħat-Tazza tad-Dinja jew il-Euro jkunu qed jintlagħbu, huwa ħareġ bl-idea fejn minflok sempliċement idendel il-bandiera tal-pajjiż li huwa jappoġġja, huwa jqiegħed il-bnadar ta' dawk it-timijiet li jkunu qed jieħdu sehem f'dik il-kompetizzjoni. Lino attwalment għandu protokoll kif ġej: Jum il-Ftuħ: Il-bnadar kollha. Stadju tal-Grupp: Il-bnadar tat-timijiet li jkunu qed jilagħbu f'dik il-ġurnata. Fażi Knockout 1: 16-il bandiera Ir-rawnd tas-16: Il-bnadar tat-timijiet li jkunu qed jilagħbu f'dik il-ġurnata Fażi tan-knockout 2: 8 bnadar Kwarti tal-Finali: Il-bnadar tat-timijiet li jkunu qed jilagħbu f'dik il-ġurnata Fażi tan-knockout 3: 4 bnadar Semi-finali: Il-bnadar tat-timijiet li jkunu qed jilagħbu f'dik il-ġurnata Finali: Il-bnadar tat-timijiet finalisti Lino jappoġġja lill-Ħamrun Spartans, lit-tim tal-futbol Nazzjonali Malti, lill-Bayern München u lit-tim tal-futbol nazzjonali Ġermaniż. Ir-raġuni ewlenija tiegħu għall-appoġġ tal-Ġermanja hija dovuta għall-fatt li martu Helga Buhagiar hija Ġermaniża minn Schwerte, belt fid-distrett ta' Unna fit-Tramuntana tar-Rhine-Westphalia, fil-Ġermanja. Photo courtesy of Jürgen Buhagiar Fir-rigward tal-previżjonijiet ta' Lino għall-Euro 2020, huwa jgħid li wara l-logħob mill-kompetizzjoni, wieħed jista' faċilment jieħu nota ta' Franza bħala l-favoriti għar-rebħ tal-kampjonat. L-Italja għandha wkoll skwadra li tista' tipproċedi iktar fil-kompetizzjoni, filwaqt li l-Portugall ikollu wkoll ċans peress li huma ċ-champions attwali tal-Ewropa. Photo coutesy of Jürgen Buhagiar Spanja iddiżappuntat fl-ewwel logħba tagħhom imma jemmen li jistgħu jmorru aħjar. Il-Ġermanja marru tajjeb fl-ewwel logħba iżda ma kinitx biżżejjed biex jiksbu l-punti. Photo courtesy of Jürgen Buhagiar Mela jekk tkun għaddej Ħamrun u tara l-bnadar ta| Lino, issa taf kemm hemm xogħol u ħsieb warajhom. Photo courtesy of Jürgen Buhagiar Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60cc70b9bea74_rand.td-a-rec-img{text-align:left}.td_uid_3_60cc70b9bea74_rand.td-a-rec-img img{margin:0 auto 0 0}